Eesti Arhiiv Austraalias
Eesti Arhiiv Austraalias (EAA) on Sydneys asuv Eesti arhiivraamatukogu. See asutati 1952. aastal. Arhiivi peamine looja oli Hugo Salasoo, kes juhatas seda 1953–1990. Aastail 1991–1994 juhatas arhiivi tema poeg Inno Salasoo. Arhiiv kujunes üheks suuremaks Eestile spetsialiseerunud raamatukoguks väljaspool Eestit. Arhiiv asus pikka aega Hugo Salasoo kodus selleks eraldi ehitatud hoones. Nüüd asub see EAA Sydney Eesti Majas.